Държавен вестник, бр. 50, 2025 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  50
а) свидетелство за съдимост или друг ана­
логичен документ, в случай че физическото 
лице не е български гражданин;
б) копие от диплома за висше образова­
ние, придобита преди 1 януари 2012 г., или 
заверено удостоверение за признаване на 
висше образование, придобито от чуждес­
транно висше училище до април 2009 г., при 
условие че придобитата диплома се признава 
от Република България и е легализирана; за 
диплома за висше образование, придобита в 
Република България след 1 януари 2012 г., се 
посочва номер на дипломата, а за диплома за 
висше образование от чуждестранно висше 
училище, придобита след април 2009 г., се 
посочва номер на удостоверението за призна­
ване на придобитото висше образование, като 
тези обстоятелства се проверяват служебно в 
съответните регистри, водени от Националния 
център за информация и документация;
в) въпросник-декларация за професионална 
квалификация, надеждност и добра репутация 
и други документи, удостоверяващи профе­
сионален опит;
г) декларация, че лицето не е обявено в не­
състоятелност като едноличен търговец или не­
ограничено отговорен съдружник в търговско 
дружество, освен ако е с възстановени права, 
съответно не е било член на управителен или 
контролен орган на дружество, срещу което 
е открито производство по несъстоятелност 
или е било обявено в несъстоятелност, освен 
ако е с възстановени права;
9. документите по т. 8, букви „а“ и „г“ за 
лицата, притежаващи квалифицирано дялово 
участие в капитала по смисъла на чл. 4, па­
раграф 1, т. 36 от Регламент (ЕС) № 575/2013;
10. политика за възлагане на дейности на 
външни изпълнители, когато е приложимо;
11. правила и процедури, които включват 
управленска рамка и механизми за вътрешен 
контрол, включително надеждни и ефективни 
административни и счетоводни процедури, 
гарантиращи стабилно и разумно управление, 
както и процедури за управление на риска в 
съответствие с изискванията на чл. 8, ал. 11, 
т. 4 и 5;
12. правила и процедури, които включват 
мерки за осигуряване на непрекъсваемост на 
дейността в съответствие с изискванията на 
чл. 8, ал. 11, т. 6;
13. политика за спазване на правилата за 
защита на кредитополучателите в съответствие 
с изискванията на чл. 8, ал. 11, т. 7;
14. правила и процедури за регистриране 
и разглеждане на постъпили жалби от креди­
тополучатели в съответствие с изискванията 
на чл. 8, ал. 11, т. 8;
15. удостоверение за наличие на специална 
банкова сметка по чл. 13, когато е приложимо;
16. договор с кредитна институция за об­
служване на специална сметка в случаите по 
чл. 13, когато е приложимо;
17. заверени копия от договорите за въз­
лагане на дейности на външни изпълнители, 
когато е приложимо;
18. заверено копие от застрахователна поли­
ца за сключена застраховка „Професионална 
отговорност“, покриваща отговорността на 
територията на всяка държава, на която ще 
извършва дейност по обслужване на вземания, 
и документ, удостоверяващ, че цялата премия 
по застраховката е платена;
19. документ за платена такса по чл. 10, 
ал. 1, освен когато таксата е заплатена по 
електронен път;
20. списък с офисите, в които възнамерява 
да извършва дейност като лице, обслужващо 
кредити;
21. доказателства за надеждни и ефективни 
механизми за вътрешен контрол, за изпълне­
ние на задълженията по Закона за мерките 
срещу изпирането на пари и Закона за мерките 
срещу финансирането на тероризма.
(3) При подаване на заявление за издаване 
на лиценз по ал. 1 заявителят посочва дали 
възнамерява да получава и държи средства 
от кредитополучатели в специална банкова 
сметка по чл. 13, както и дали възнамерява 
да извършва трансгранично обслужване на 
кредити по чл. 22.
(4) Обстоятелствата по ал. 2, т. 1, 3, 6 и по 
т. 8, буква „а“, когато заявителят е български 
гражданин, се установяват служебно от Бъл­
гарската народна банка.
(5) Българската народна банка извършва 
проверка за пълнота на заявлението и прило­
жените към него документи, удостоверяващи 
спазването на изискванията по този закон, в 
срок до 45 дни от получаването им. Българската 
народна банка може да изиска еднократно от 
заявителя да представи допълнителна инфор­
мация или документи в указан от нея срок, 
който не може да бъде по-кратък от 10 дни.
(6) Българската народна банка изпраща за 
становище документите по ал. 2, т. 13 и 14 до 
Комисията за защита на потребителите. Ко­
мисията за защита на потребителите изпраща 
становище в 14-дневен срок от получаването 
на документите по ал. 5.
(7) Българската народна банка може да 
вземе предвид становището на Комисията за 
защита на потребителите по ал. 6 за спазване 
на изискванията по чл. 8, ал. 11, т. 7 и 8, както 
и всяка друга свързана информация, която е 
от значение за издаването на лиценз.
(8) Българската народна банка взема ре­
шение за издаване на лиценз или за отказ за 
издаване на лиценз в срок до 90 дни от датата 
на получаване на заявлението.